# Instituttråd vs instituttstyre

## Notat til instituttrådsmøtet 19. september 2018

Fra: Knut Tore Stokke

## Bakgrunn

Instituttrådet ba i møte 16. mai om en gjennomgang av muligheten for overgang fra instituttråd til instituttstyre.

[I UiOs normalregler for institutter](https://www.uio.no/om/regelverk/orgadm/normalreglerinstitutter.html) § 1 heter det at *«Profesjonsfakultetene kan med universitetsstyrets godkjenning opprette styre også på instituttnivå dersom de finner at hensynet til virksomheten tilsier det.».*  En overgang fra instituttråd til instituttstyre krever dermed en tilslutning i fakultetsstyret og universitetsstyret.

Normalreglene beskriver også hvordan instituttstyrer og instituttråd sammensettes og hva slags myndighetsområde/saksområde de har.

Vi opplever det som lite realistisk å få støtte for en endring i nåværende fakultetsledelse og fakultetsstyre.

Vi anbefaler at vi i første omgang bør diskutere hvordan vi kan legge til rette for en bredere diskusjon av spørsmålet innad på Helsam for å avklare hvor sterk støtte det er for en slik endring blant våre ansatte og studenter.

Sterk lokal støtte til forslaget vil være et viktig bidrag for også å få støtte på fakultetsnivået.